Ma pole poliitikas esimest aastat ning tean, et Keskerakonna volinikel on raske toetada iseenda poolt ametisse usaldatud linnapea umbusaldamist, kuid loodan, et ka nende silmad pole päris pimedad ning nad näevad, mis on sündinud. Jüri Ratase, Ain Seppiku ja Kalle Laaneti avaldused näitavad, et Keskerakonnas on  inimesi, kes suudavad ise järeldusi teha, see näitab, et selles erakonnas ei ole kõik veel kadunud. Et poliitiku eetika erineb vargapoisi omast ning on ka tähtsamaid asju, kui iga hinna eest võimu hoida, et kõik ei ole Eesti poliitikas ostetav ja müüdav.